Rifat Hadžiselimović
Akademik Rifat Hadžiselimović je jedan od vodećih bosanskohercegovačkih genetičara. Rođen je u Šipragama, Kotor-Varoš,  7. januara. 1944. godine. Od 2013. godine, nakon više od 45 godina radnog staža, izabran je u zvanje emeritusa i djeluje kao naučni savjetnik u Institutu za genetičko inženjerstvo i biotehnologiju u Sarajevu.http://www.researchgate.net/profile/Rifat_Hadziselimovic

Za dopisnog člana Akademije nauka i umjetnosti Bosne i Hercegovine izabran je 2018.

Edukacija i profesionalna  karijera
Srednjoškolsko obrazovanje je završio u Banjoj Luci 1962. godine kada upisuje Prirodno-matematički fakultet u Sarajevu. Diplomirao je 1966., stekavši zvanje profesora biologije. Magistraturu bioloških nauka (Antropologija), završio je 1971. godine na Prirodoslovno–matematičkom fakultetu Sveučilišta u Zagrebu, Hrvatska, odbranom teze pod naslovom Istorijski aspekt kretanja relativne frekvencije dva alelogena u ljudskim populacijama. Doktorat bioloških nauka završio je 1976. godine na Prirodno–matematičkom fakultetu Univerziteta u Sarajevu, odbranom teze pod naslovom Genetika sekrecije ABH antigena u stanovništvu  Bosne i Hercegovine . Od 1966. angažiran je na Prirodno–matematičkom fakultetu Univerziteta u Sarajevu , najprije kao asistent (1966-1977), zatim kao docent (1977.), vanredni (1980.) te redovni profesor (1984.) na predmetima: Humana genetika, Genetičko inženjerstvo i biotehnologija, Evolucija, Antropologija i Eksperimentalna biomedicina. 
Od 1984-86.  obavljao je i funkciju Šefa Odsjeka za biologiju. Od 1994. godine bio je angažiran u realizaciji Postdiplomskog studija bioloških nauka i to do 2003. godine kao voditelj studija, a nakon toga, do 2007. kao voditelj smjera Genetika . 
U periodu od 1987-2001. obavljao je funkciju Direktora Instituta za genetičko inženjerstvo i biotehnologiju, a od 2001. godine je bio Koordinator DNK projekta koji je realiziran u saradnji sa Međunarodnom komisijom za nestale osobe (International Commission on Missing Persons - ICMP) i kao naučni savjetnik u Institutu , gdje je od 2006. do 2012. godine djelovao i kao predsjednik Upravnog odbora . Djelovao je kao aktivni član Antropološkog društva Jugoslavije  a osnivač je i član Udruženja genetičara u Bosni i Hercegovini.

Nagrade i priznanja
 Nagrada Univerziteta u Sarajevu za studentski naučni rad (1966),
 "Hasan Brkić" i Zlatna značka Univerziteta u Sarajevu za odličan uspjeh u studiju (1966), 
 Veselin Masleša (najviša bosanskohercegovačka nagrada za naučni rad, 1977.Štrbo A. (1977): Uručene nagrade „Veselin Masleša“. Oslobođenje, God.  XXXIV, br. 10374, str. 3, Sarajevo.N. Č. (1997): Devet nagrada za stotine zasluga. Večernje  novine, God.  I, br. 12, str. 20, Sarajevo.Mučibabić  S. (1976/77): Nauka ima svoj rječnik. Biološki list, Godina XXIV, br. 3-4, str. 51-52, Sarajevo.Nikočević F. (1997): Nagrade „Veselin Masleša“. Večernji list, God.  XXI, br. 5444, str. 6, Zagreb.Delo, Red. (1977): Nagrade „Veselin Masleša“. Delo, God. XIX, br-. 92, str. 7, Ljubljana.), 
Šestoaprilska nagrada grada Sarajeva (1990), 
Zlatna plaketa i Nagrada Pokreta “Nauku mladima” (1977; 1981),
Medalja “Boris Kidrič” – Narodna tehnika Jugoslavije, za osobite zasluge u širenju tehničke kulture (1983),
Plaketa sa Diplomom Univerziteta (1986),
Božo Škerlj numismate antrropologiae pro anno MCMLXXXIX (ADJ) (1989),Nagrada Univerziteta u Sarajevu za najreferentnijeg profesora PMF–a (2007), Specijalno priznanje Utemeljitelju INGEB–a povodom jubileja 20–godišnjice (2008), Plaketa Univerziteta u Sarajevu (2010) Ingebov heliks 1988'', za 2018, za doprinos osnivanju i afirmaciji Instituta za genetičko inženjerstvo i biotehnologiju Univerziteta u Sarajevu,
i druge nagrade i priznanja.

Djela
Do 2014. je publicirao 214 originalnih naučnih radova, 17 stručnih radova, 22 knjige

 
 

, 70 naučno-istraživačkih i stručnih projekata te 85 konferencijskih priopćenja. Do sada su radovi prof. dr. Rifata Hadžiselimovića citirani u najmanje 30 (dostupnih) različitih udžbenika i knjiga.

Reference 

Bosanskohercegovački naučnici
Rođeni 1944.
Biografije, Bosna i Hercegovina